ইসলাম বৈরী শক্তি আজ শুধু ফিলিস্তীনী মুসলমান নয়, বরং সারা বিশ্বের মুসলমানদের কিভাবে নিধন করা যায় তার নীল নক্সা বাস্তবায়নে তৎপর রয়েছে। এজন্য তারা এক মুসলিম রাষ্ট্রের সাথে অপর মুসলিম রাষ্ট্রের দ্বন্দ্ব জিইয়ে রাখছে, এক মুসলিমকে অপর মুসলিমের বিরুদ্ধে লাগানোর ছক তৈরী করে তা বাস্তবায়ণ করে যাচ্ছে। অতঃপর সংঘাত বাধিয়ে অস্ত্র ও অর্থ দিয়ে সহযোগিতা করছে এবং ঐ গোষ্ঠীগুলোর কাছে আবার অস্ত্র বিক্রি করছে। কখনও নির্যাতিত মুসলমানদের প্রতি কিছু লোক দেখানো মানবিক সাহায্য ও পরামর্শ দিয়ে তাদের নিকটতম বন্ধু হিসাবে নিজেদেরকে উপস্থাপন করছে। বর্তমানে সিরিয়া, লিবিয়া ও ফিলিস্তীনীদের গোষ্ঠীগত সংঘাত এবং ইয়েমেন ও আফগানিস্তান প্রভৃতি যুদ্ধ তার প্রকৃষ্ঠ উদহারণ। এককথায় মুসলিম নেতৃবৃন্দ ও রাষ্ট্রীয় কর্ণধারদেরকে অস্থিরতা, বৈরিতা এবং বিভক্তির ফাঁদে ফেলে এদেরকে করতলগত করছে সাম্রাজ্যবাদী শক্তি। অতঃপর বৃহত্তর ও অজেয় এ জাতি-গোষ্ঠীর ওপর দুঃশাসনের ছড়ি ঘুরাচ্ছে। যে কারণে বর্তমান অশান্ত এই বিশ্বে মুসলমানদের জীবন দুর্বিসহ হয়ে ওঠেছে। হতভাগা মুসলমানরা এখনও তা উপলব্ধি করছে না। তারা তো মুসলমানদের মাথার ওপর কাঁঠাল ভেঙ্গে খাচ্ছে এবং পৃথিবী থেকে তাদেরকে নিঃশেষ করতে চাচ্ছে। অথবা মুসলমানদেরকে ভিক্ষুক-উদ্বাস্ত্ত করে ওদের সেবাদাসে পরিণত করতে চাচ্ছে। ইতিমধ্যে ওরা অনেক দূর অগ্রসর হয়ে গেছে। কেননা বর্তমান বিশ্বে মুসলিম উদ্বাস্ত্তর সংখ্যা প্রায় এক কোটির কাছাকাছি পৌঁছে গেছে। প্রশ্ন হচ্ছে এত্থেকে উত্তরণের উপায় কি?